ชื่อสถานที่: เชอราตัน หัวหิน รีสอร์ท แอนด์ สปา
ประเภท: ที่พัก
ที่อยู่: 1573 ถนนเพชรเกษม
ตำบล: ชะอำ
อำเภอ: ชะอำ
จังหวัด: เพชรบุรี
รหัสไปรษณีย์: 76120
พิกัด: 12.66567, 99.95633


เชอราตันหัวหิน รีสอร์ทแอนด์สปา รีสอร์ทหรูริมทะเล ชะอำ-หัวหิน  ประกอบด้วยห้องพัก 240 ห้อง ในกลุ่มอาคารความสูง 2 ชั้น เผยให้เห็นทัศนียภาพของท้องทะเลอ่าวไทยได้กว้างไกลโดยไม่มีอะไรมาบดบังสายตา ให้คุณสัมผัสสายลมเย็นและสูดกลิ่นไอทะเลบริสุทธิ์ได้ลึกสุดลมหายใจ พร้อมผ่อนคลายไปกับแมกไม้ร่มรื่นนานาพันธุ์ และสระว่ายน้ำแบบลากูนความยาว 560 เมตร ห้องพักโปร่งโล่งสบายพื้นที่ 49 ตารางเมตรตกแต่งเรียบง่ายแต่หรูหราสอดแทรกด้วยสีสันของโซฟาเบด และทันทีที่คุณเปิดม่านก็จะได้พบกับวิวสวยของสระว่ายน้ำขนาดใหญ่ ซึ่งสามารถลงไปแหวกว่ายได้จากระเบียงห้องพักของคุณเอง หรือหากเลือกห้องพักในฝั่งสวนก็จะได้พบกับหมู่ไม้เขียวชะอุ่ม และพื้นที่สวนส่วนตัวแสนสงบ และแน่นอนในทุกๆห้องของรีสอร์ท เชอราตัน ซิกเนเจอร์ เบด เตียงนอนหนานุ่มลิขสิทธ์เฉพาะของ เชอราตัน รอพร้อมให้คุณเอนกายพักผ่อนในวันหยุดแสนสบายจนแทบจะไม่อยากขยับตัวจากไปไหนภายในรีสอร์ทยังมีสิ่งอำนวยความสะดวกรวมถึงกิจกรรมหลากหลายเพื่อตอบสนองทุกไลฟ์สไตล์สำหรับแขกทุกวัย ไม่ว่าจะ เชอราตัน ฟิสเนส คิดส์คลับ สนามเทนนิส เลือกผ่อนคลายกับสุดยอดทรีตเมนต์ที่จะฟื้นคืนความสดใสให้คุณที่ ชายน์ สปา  ผสมผสานอย่างลงตัวกับความโดดเด่นและคอนเซปต์ของแบรนด์เชอราตัน นำเสนอประสบการณ์ของการปรนนิบัติอันหรูหราที่สามารถเข้าถึงได้เพื่อความผ่อนคลายของดุลยภาพแห่งร่างกายและจิตใจอย่างแท้จริง ชายน์ สปา  ประกอบด้วยห้องทรีทเมนต์ส่วนตัวอันกว้างขวาง 12 ห้อง รวมถึงห้องสวีทสำหรับการใช้บริการสปาทรีทเมนต์เป็นคู่อีก 2 ห้อง ห้องนวดไทย อุปกรณ์ทรีทเมนต์อันทันสมัย ห้องน้ำและห้องแต่งตัวแยกเป็นสัดส่วนแบบส่วนตัว ผ่อนคลายด้วยจากุซซี่ พร้อมห้องอบไอน้ำและห้องซาวน่าที่ช่วยดีท็อกซ์และให้เลือดหมุนเวียนเพื่อการเตรียมพร้อมสำหรับการปรนนิบัติอย่างเอาใจใส่จากผู้เชี่ยวชาญอย่างสมบูรณ์แบบ  เพลิดเพลินกับอาหารรสชาติเยี่ยมในห้องอาหารที่มีให้คุณได้เลือกอร่อยถึง 5 แห่ง ในบรรยากาศ ที่แตกต่างกันไป อาทิ ห้องอาหาร อินเอเชีย ห้องอาหารสไตล์เอเชียร่วมสมัย 3  สัญชาติ ได้แก่ ครัวอินเดีย ครัวญี่ปุ่น และครัวจีน กับบรรยากาศของครัวแบบเปิดให้คุณได้รับประทานอาหารพร้อมกับชมกรรมวิธีการปรุงอาหารแต่ละจานอย่างพิถี ห้องอาหารลูน่า ลาไนย์ ห้องอาหารและบาร์เปิดโล่งริมทะเลให้คุณได้สัมผัสทัศนียภาพความสวยงามของทะเลอ่าวไทย และเพลิดเพลินกับลมทะเลได้ตลอดวัน ให้บริการเครื่องดื่มนานาชนิด  รวมถึงอาหารทะเลสดใหม่จากเรือของชาวประมงในท้องถิ่นส่งตรงถึงโรงแรม เป็นวัตถุดิบในการสร้างสรรค์เมนูรสชาติพื้นบ้านที่หาทานไม่ได้ทั่วไป ห้องอาหารซาลาส ให้บริการอาหารอิตาเลี่ยน และอาหารสไตล์เมดิเตอเรเนี่ยนสูตรโฮมเมดอร่อยล้ำรสเลิศ ที่ปรุงอร่อยจานต่อจาน โดยเลือกเน้นในการใช้วัตถุดิบคุณภาพเยี่ยม รวมถึงวัตถุดิบหลักบางชนิดในท้องถิ่น เลือกอิ่มอร่อยกับพิซซ่าแป้งจากเตาถ่านไม้ พาสต้าหลากหลายชนิด สามารถเลือกอิ่มอร่อยได้ทั้งบรรยากาศของศาลาริมน้ำ ห้องอาหารเดอะ เดค ให้บริการบุฟเฟต์อาหารเช้าในคอนเซปต์ความหลากหลายของเมนูตะวันออกและตะวันตกที่หมุนเวียนไม่ซ้ำแต่ละวัน ให้คุณได้เลือกอิ่มอร่อยกับอาหารสดใหม่มากเลือกนั่งได้ทั้งในโซนห้องแอร์เย็นฉ่ำ และที่ระเบียงที่มองเห็นวิวสระน้ำแบบลากูนเพื่อสร้างบรรยากาศให้กับความอร่อยของทุกคนในครอบครัว ซันดารา สปอร์ต เลาจน์  คาเฟ่และบาร์  บริการอาหารและเครื่องดื่ม อาทิ สลัด แซนด์วิช แฮมเบอร์เกอร์ เค้กและเบเกอรรี อบจากเตาหอมกรุ่นทุกวัน  โรงแรมเชอราตันหัวหิน รีสอร์ทแอนด์สปา เป็นจุดหมายปลายทางของคู่แต่งงานที่ชอบบรรยากาศแต่งงานสุดโรแมนติกมีท้องทะเลสีครามเป็นฉากหลัง อีกทั้งยังมีหลากหลายโลเคชั่นเพื่อให้แมทช์กับธีมงานในฝันของคุณทั้งในร่มและกลางแจ้ง ไฮไลต์ของที่นี่คือ ห้องจัดเลี้ยง "เดอะ แชนเดอเลียร์"เพดานสูง กว้างใหญ่และโอ่โถง โดดเด่นด้วยโคมไฟคริสตัลแชนเดอเลียร์ขนาดใหญ่ สวยงามตระการตา สามารถรองรับการจัดประชุมสัมมนา งานอีเว้นท์ หรืองานวิวาห์ ได้มากกว่าหนึ่งพันคน พร้อมสิ่งอำนวยความสะดวกที่ทันสมัยและครบครันรวมทั้งแสงสีเสียง และยังมีห้องบอลรูม และห้องสำหรับจัดงานเลี้ยง After party แบบเป็นส่วนตัวสุดเอ็กซ์คลูซีฟโดยทีมงานคุณภาพมากด้วยประสบการณ์ และห้องประชุมที่หลากหลายสามารถรองรับและจัดงานได้ตามความเหมาะสมของจำนวนผู้เข้าร่วมงาน